ΓΡΑΠΤΗ ΕΡΩΤΗΣΗ E-0542/02

υποβολή: Gilles Savary (PSE) προς την Επιτροπή

(28 Φεβρουαρίου 2002)

Θέμα: Συνδυασμένες μεταφορές και μέγιστο επιτρεπόμενο βάρος οδικών οχημάτων

Η οδηγία 96/53/ΕΚ(1) του Συμβουλίου σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές, επιτρέπει εξαίρεση από τους 40 στούς 44 τόνους μόνο για οδικά οχήματα συνδυασμένης μεταφοράς με εμπορευματοκιβώτιο ISO 40 ποδών.

Γνωρίζει η Επιτροπή ότι ορισμένα κράτη μέλη δίνουν σε αυτό το μέτρο μία συσταλτική ερμηνεία, εφαρμόζοντάς το, για παράδειγμα, μόνο στις συνδυασμένες μεταφορές: οδικές/σιδηροδρομικές και οδικές/εσωτερικής ναυσιπλοΐας, αποκλείοντας τις συνδυασμένες οδικές και θαλάσσιες μεταφορές. Τί προτίθεται να πράξει η Επιτροπή προκειμένου να δοθεί λύση σε αυτήν την κατάσταση·

Η Επιτροπή έκανε την ανάπτυξη των συνδυασμένων μεταφορών μία από τις πολιτικές της προτεραιότητες, η οποία μάλιστα πρόσφατα επιβεβαιώθηκε στο πλαίσιο της Λευκής Βίβλου για την ευρωπαϊκή πολιτική μεταφορών με χρονικό ορίζοντα το 2010.

Στο εξής, προτίθεται η Επιτροπή να προτείνει τροποποίηση της οδηγίας 96/53 για να επεκτείνει την έξαίρεση 44t που επιτρέπεται αυτήν τη στιγμή μόνο για τη συνδυασμένη μεταφορά εμπορευματοκιβωτίων ISO 40 ποδών στο σύνολο των συνδυασμένων μεταφορών· Εάν όχι, ποιά μέτρα προτίθεται να προτείνει η Επιτροπή για να παρακαμφεθεί αυτό το εμπόδιο, που είναι επιζήμιο για την ανάπτυξη των συνδυασμένων μεταφορών, ιδίως των μεταφορών που συνδυάζουν τις οδικές με τις θαλάσσιες μεταφορές·

(1) ΕΕ L 235 της 17.9.1996, σελ. 59.

Απάντηση της κας Mme de Palacio εξ ονόματος της Επιτροπής

(15 Απριλίου 2002)

Η ρύθμιση για το συνολικό επιτρεπόμενο βάρος των οδικών οχημάτων απορρέει πράγματι από την οδηγία 96/53/ΕΚ του Συμβουλίου, της 25ης Ιουλίου 1996, σχετικά με τον καθορισμό, για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές(1), και από τον ορισμό των συνδυασμένων μεταφορών που περιέχει η οδηγία 92/106/ΕΟΚ του Συμβουλίου, της 7ης Δεκεμβρίου 1992, σχετικά με τη θέσπιση κοινών κανόνων για ορισμένες συνδυασμένες εμπορευματικές μεταφορές μεταξύ των κρατών μελών(2). Στον ορισμό εξηγείται ότι, όταν πρόκειται για θαλάσσιο λιμένα, η έννοια της συνδυασμένης μεταφοράς επιβάλλει την ταυτόχρονη τήρηση δύο προϋποθέσεων: η θαλάσσια διαδρομή πρέπει ναπερβαίνει σε ευθεία γραμμή την απόσταση των 100 χιλιομέτρων (km) και οι οδικές διαδρομές (αρχική και τελική) δεν μπορούν ναπερβαίνουν σε ευθεία γραμμή τα 150 km.

Μια διατροπική θαλάσσια/οδική μεταφορά, για ναπαχθεί στο μέτρο των 44 τόνων σύμφωνα με την κοινοτική νομοθεσία, πρέπει επομένως να πληρεί ταυτόχρονα τους εξής τρεις όρους:

- θαλάσσια διαδρομή άνω των 100 km σε ευθεία γραμμή·

- αρχική και τελική οδική διαδρομή εντός μιας ακτίνας 150 km, σε ευθεία γραμμή·

- χρήση εμπορευματοκιβωτίου ISO 40 ποδών και μηχανοκίνητου τριαξονικού οχήματος με ημιρυμουλκούμενο δύο ή τριών αξόνων τηρουμένου του μέγιστου επιτρεπόμενου βάρους ανά άξονα (όπως ορίζει το Παράρτημα I (σημείο 3) της οδηγίας 96/53/ΕΚ).

Όλα τα κράτη μέλη έχουν μεταφέρει τις δύο οδηγίες στο εσωτερικό τους δίκαιο. Σύμφωνα με τις πληροφορίες που διαθέτει η Επιτροπή, η Γαλλία εφαρμόζει ορθά τους κανόνες που επιβάλλει το κοινοτικό δίκαιο και για το λόγο αυτό η Επιτροπή κρίνει ότι δεν χρειάζεται να παρέμβει.

Ωστόσο, σύμφωνα με την οδηγία 96/53/ΕΚ, τα κράτη μέλη μπορούν να επιτρέπουν στον έδαφός τους την κυκλοφορία οχημάτων των οποίων το βάρος και οι διαστάσεις αποκλίνουν από εκείνες που προβλέπει η οδηγία. Έτσι, ορισμένα κράτη μέλη προχώρησαν σε αυτό το συγκεκριμένο σημείο περισσότερο από ταποχρεωτικά μέτρα. Εν προκειμένω πάντως πρόκειται για μέτρα τα οποία δεν μπορεί να επιβάλλει η Επιτροπή.

Στις 10 Ιουλίου 1998, η Επιτροπή πρότεινε(3) να τροποποιηθούν οι οδηγίες 92/106/ΕΟΚ και 96/53/ΕΚ. Το Ευρωπαϊκό Κοινοβούλιο ψήφισε τροπολογίες οι οποίες καταργούσαν δύο κεφαλαιώδη μέτρα, τη μόνιμη παρέκκλιση από την απαγόρευση κυκλοφορίας το σαββατοκύριακο και τη γενικευμένη δυνατότητα χρήσης των 44 τόνων για κάθε τύπο συνδυασμένης μεταφοράς. Υπό τους όρους αυτούς, η πρόταση έχανε πολύ από τη σκοπιμότητά της και γι'αυτό η Επιτροπή την απέσυρε(4).

Μολονότι ο κανόνας των 44 τόνων μπορεί να αποδειχθεί ενδιαφέρων για ορισμένους τύπους διατροπικής μεταφοράς, είναι δύσκολο ναπολογισθούν οι θετικές του συνέπειες στην εξέλιξη των συνδυασμένων μεταφορών. Με αυτά τα δεδομένα, κρίνεται ότι πρέπει πρώτα να αντιμετωπισθούν τα διαρθρωτικά προβλήματα που εμποδίζουν την ανάπτυξη των διατροπικών μεταφορών. Το πρόγραμμα Marco Polo, ιδίως με τις καταλυτικές δράσεις και τις δράσεις που αποβλέπουν στην από κοινού απόκτηση γνώσεων, θα επιτρέψει να καθορισθούν ποιοι είναι οι καλύτεροι τρόποι επίτευξης του στόχου αυτού.

(1) ΕΕ L 235 της 17.9.1996.

(2) ΕΕ L 368 της 17.12.1992.

(3) Πρόταση οδηγίας του Συμβουλίου για την τροποποίηση της οδηγίας 92/106/ΕΟΚ και πρόταση οδηγίας του Συμβουλίου για την τροποποίηση της οδηγίας 96/53/ΕΚ, ΕΕ C 261 της 19.8.1998.

(4) COM(2001)763 τελικό.